ব্রেন্ডান গ্লিসন

**ব্রেন্ডান গ্লিসন** (; জন্ম: ২৯ মার্চ ১৯৫৫) একজন আইরিশ অভিনেতা ও চলচ্চিত্র পরিচালক। তিনি তিনটি ইফটা পুরস্কার, দুটি বিফা এবং একটি প্রাইমটাইম এমি পুরস্কার অর্জন করেন এবং দুটি বাফটা পুরস্কার, পাঁচটি গোল্ডেন গ্লোব পুরস্কার ও একটি একাডেমি পুরস্কারের মনোনয়ন লাভ করেন। ২০২০ সালে *[[দি আইরিশ টাইমস]]* তাদের আয়ারল্যান্ডের সেরা চলচ্চিত্র অভিনয়শিল্পী তালিকায় তাকে ১৮তম স্থান প্রদান করে। তিনি অভিনয়শিল্পী ডমনাল গ্লিসন ও ব্রায়ান গ্লিসনের পিতা।

গ্লিসন *[[হ্যারি পটার (চলচ্চিত্র ধারাবাহিক)|হ্যারি পটার]]* চলচ্চিত্র ধারাবাহিকে (২০০৫-২০১০) অ্যালাস্টর মুডি চরিত্রের জন্য সর্বাধিক পরিচিত। তিনি *[[ব্রেভহার্ট]]* (১৯৯৫), *মাইকেল কলিন্স* (১৯৯৬), *টুয়েন্টি এইট ডেজ লেটার* (২০০২), *[[গ্যাংস অব নিউ ইয়র্ক]]* (২০০২), *[[কোল্ড মাউন্টেন (চলচ্চিত্র)|কোল্ড মাউন্টেন]]* (২০০৩), *[[ট্রয় (চলচ্চিত্র)|ট্রয়]]* (২০০৪), *সাফ্রেগেট* (২০১৫), *প্যাডিংটন টু* (২০১৭), *দ্য ব্যালাড অব বাস্টার স্ক্রাগস* (২০১৮), ও *[[দ্য ট্র্যাজেডি অব ম্যাকবেথ (২০২১-এর চলচ্চিত্র)|দ্য ট্র্যাজেডি অব ম্যাকবেথ]]* (২০২১) চলচ্চিত্রে পার্শ্ব চরিত্রে অভিনয় করেন। তিনি *দ্য জেনারেল* (১৯৯৮), *[[ইন ব্রুজ]]* (২০০৮), *দ্য গার্ড* (২০১১), *ক্যালভারি* (২০১৪), *ফ্র্যাঙ্কি* (২০১৯), ও *[[দ্য ব্যানশিজ অব ইনিশেরিন]]* (২০২২)-এ শ্রেষ্ঠাংশে অভিনয় করেন। শেষোক্ত চলচ্চিত্রের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন।

তিনি ২০০৯ সালে টেলিভিশন চলচ্চিত্র *ইনটু দ্য স্টর্ম*-এ উইনস্টন চার্চিল চরিত্রে অভিনয়ের জন্য টিভি চলচ্চিত্রে সেরা প্রধান অভিনেতা বিভাগে প্রাইমটাইম এমি পুরস্কার অর্জন করেন। এছাড়া তিনি শোটাইমের *[[দ্য কমি রুল]]* (২০২০) ধারাবাহিকে ডোনাল্ড ট্রাম্প চরিত্রে অভিনয় করে গোল্ডেন গ্লোব পুরস্কারের মনোনয়ন লাভ করেন। ২০১৭ থেকে ২০১৯ সাল পর্যন্ত তিনি অপরাধধর্মী ধারাবাহিক *মিস্টার মার্সিডিজ*-এ শ্রেষ্ঠাংশে অভিনয় করেন। তিনি স্টিফেন ফ্রিয়ার্সের সানড্যান্স টিভি ধারাবাহিক *স্টেট অব দি ইউনিয়ন* (২০২২)-এ অভিনয়ের জন্য আরেকটি এমি পুরস্কারের মনোনয়ন লাভ করেন।

## প্রারম্ভিক জীবন
গ্লিসন ১৯৫৫ সালের ২৯শে মার্চ প্রজাতন্ত্রী আয়ারল্যান্ডের ডাবলিন শহরে জন্মগ্রহণ করেন। তার পিতা ফ্র্যাঙ্ক গ্লিসন (১৯১৮-২০১০) এবং মাতা প্যাট (১৯২৫-২০০৭)। গ্লিসন ছেলেবেলায় ভীষণ পড়ুয়া ছিলেন। তিনি ডাবলিনের ফেয়ারভিউয়ের সেন্ট জোসেফ্‌স সিবিএস থেকে দ্বিতীয় স্তরের শিক্ষা অর্জন করেন। সেখানে তিনি বিদ্যালয়ের নাট্য দলের সদস্য ছিলেন। তিনি ইউনিভার্সিটি কলেজ ডাবলিন থেকে ইংরেজি ও আইরিশ ভাষায় বিএ ডিগ্রি অর্জন করেন। অভিনেতা হিসেবে প্রশিক্ষণ গ্রহণ করার পর তিনি ২০০৪ সালে বন্ধ হয়ে যাওয়া নর্থ কাউন্টি ডাবলিনের ক্যাথলিক বেলক্যাম্প কলেজে আইরিশ ও ইংরেজির শিক্ষক হিসেবে নিয়োজিত ছিলেন। শিক্ষকতার পাশাপাশি তিনি অভিনয়ও চালিয়ে যান। তিনি ডাবলিন ও পার্শ্ববর্তী অঞ্চলে আধা-পেশাদার ও পেশাদার মঞ্চনাটকে অভিনয় করতেন। ১৯৯১ সালে অভিনয়ের পূর্ণ মনোযোগ দিতে তিনি শিক্ষকতার পেশা ছেড়ে দেন।

## তথ্যসূত্র

## বহিঃসংযোগ

* 

বিষয়শ্রেণী:১৯৫৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর আয়ারল্যান্ডীয় অভিনেতা
বিষয়শ্রেণী:২১শ শতাব্দীর আয়ারল্যান্ডীয় অভিনেতা
বিষয়শ্রেণী:আইরিশ লোক সঙ্গীতজ্ঞ
বিষয়শ্রেণী:গ্লিসন পরিবার
বিষয়শ্রেণী:কাউন্টি ডাবলিনের সঙ্গীতজ্ঞ
বিষয়শ্রেণী:ডাবলিনের (শহর) অভিনেতা
বিষয়শ্রেণী:মার্কিন যুক্তরাষ্ট্রে আইরিশ প্রবাসী
বিষয়শ্রেণী:সীমিত ধারাবাহিক বা টিভি চলচ্চিত্রে সেরা অভিনেতা বিভাগে প্রাইমটাইম এমি পুরস্কার বিজয়ী
বিষয়শ্রেণী:স্যাটেলাইট পুরস্কার বিজয়ী
বিষয়শ্রেণী:আয়ারল্যান্ডীয় চলচ্চিত্র অভিনেতা
বিষয়শ্রেণী:আয়ারল্যান্ডীয় টেলিভিশন অভিনেতা
বিষয়শ্রেণী:আয়ারল্যান্ডীয় মঞ্চ অভিনেতা
বিষয়শ্রেণী:সীমিত ধারাবাহিক বা টিভি চলচ্চিত্রে সেরা প্রধান অভিনেতা বিভাগে প্রাইমটাইম এমি পুরস্কার বিজয়ী